Hasse Alfredson
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskuespillere
Hasse Alfredson var en svensk skuespiller, regissør og forfatter, særlig kjent for sitt samarbeid med Tage Danielsson. Han var også tekstforfatter for Povel Ramel, og var ansatt i Sveriges Radio i 1956–1960.
Han vokste opp i Malmö og Helsingborg. Sammen med Tage Danielsson stiftet han selskapet Svenska Ord, som produserte revyer som Gula Hund (1965), Spader, Madame! (1969) og 88-öresrevyn (1970). De hadde selv de ledende rollene, og vittige tekster og scenisk overskudd gjorde snart «Hasseåtage» til et begrep i svensk kulturliv. Også filmene, som Äppelkriget (1971), Släpp fångarna loss, det är vår! (1975) og Picassos äventyr (1978), hvor Alfredson var manusforfatter og skuespiller og Danielsson regisserte, ble svært populære.Alfredson hadde selv regien på Ägget är löst! (1975), og var i noen år virksom som filmregissør, blant annet med kino- og kritikersuksessen Den enfaldige mördaren (1982; også rolle) og barnefilmen Jim och piraterna Blom (1987; også rolle). Han spilte biroller i filmer som Den store badedag (1991) og Jerusalem (1996), og i TV-seriene Den goda viljan 1991) og Enskilda samtal (1996).Han skrev barnebøkene Blommig falukorv och andra bitar för barn (1965) og Varför är det så ont om Q? (1968). En av hans romaner, Tiden är ingenting (1981), utkom på norsk i 1983.Hasse Alfredson var far til Daniel Alfredson og Tomas Alfredson. Les mer i Store norske leksikon Film i Sverige Litteratur Schöier, Staffan: Hasse & Tage : Svenska ord & co : saga & sanning, 2005, isbn 91-0-010399-3, Finn boken